Millised on töötajate usaldusisiku õigused?  Töötajate usaldusisikul on õigus:  :: tutvuda töötingimuste ja -korraldusega;  :: saada oma ülesannete täitmiseks tööandjalt teavet ja konsulteerida tööandjaga;  :: peatada töölepingute kollektiivne lõpetamine TLS § 893 lg 6 tingimustel;  :: teavitada huvitatud ametiühingut ning tööandjate ja ametiühingute liitu või keskliitu tööandjapoolsest töötingimuste rikkumisest;  :: pöörduda tööandjalt saadud teabe konfidentsiaalsusest või teabe andmisest keeldumisest tuleneva vaidluse lahendamiseks töövaidluskomisjoni või kohtusse;  :: saada oma ülesannete täitmiseks koolitust tööandja kulul (kokkuleppel tööandjaga);  :: kaasata oma ülesannete täitmiseks eksperte;  :: kokkuleppel tööandjaga kasutada tööandja ruume ja muid vahendeid.  Kui tööandja juures ei ole ametiühingut või ei tööta aü liikmeid, on töötajate usaldusisikul õigus pidada ka kollektiivläbirääkimisi ja sõlmida kollektiivlepingut, samuti esindada töötajaid kollektiivses töötülis.